MGT วิ่งกระฉูด! 5 วันราคาพุ่ง 75% ลุ้นกำไรปี 64-65 โตแกร่ง รับ “กรีน ลีฟ เคมิคอล” หนุน
MGT วิ่งกระฉูด! 5 วันราคาพุ่ง 75% แตะ 8.30 บ. โบรกฯ มองแนวโน้มกำไรเติบโตดีกว่าคาด จึงปรับประมาณการกำไรสุทธิปี 64-65 เพิ่มขึ้น รับรู้รายได้ “กรีน ลีฟ เคมิคอล” หนุน
MGT วิ่งกระฉูด! 5 วันราคาพุ่ง 75% แตะ 8.30 บ. โบรกฯ ปรับประมาณการกำไรสุทธิปี 64-65 เพิ่มขึ้น รับรู้รายได้ “กรีน ลีฟ เคมิคอล” หนุน
7 ม.ค. 2565

ผู้สื่อข่าวรายงานว่า ราคาหุ้น บริษัท เมกาเคม (ประเทศไทย) จำกัด (มหาชน) หรือ MGT อยู่ที่ 10.16 น. อยู่ที่ 8.30 บาท บวก 0.35 บาท หรือ 4.40% สูงสุดที่ 8.75 บาท ต่ำสุดที่ 8.20 บาท ด้วยมูลค่าซื้อขาย 89.32 ล้านบาท ทั้งนี้ราคาหุ้น MGT ปรับตัวขึ้นต่อเนื่อง 5 วันติด นับตั้งแต่ราคาอยู่ที่ระดับ 4.74 บาท เมื่อวันที่ 29 ธ.ค.2564 คิดเป็นการปรับตัวเพิ่มขึ้น 75%
ด้าน บล.เอเชีย เวลท์ ระบุในบทวิเคราะห์ (18 พ.ย.2564) ว่า MGT ยังน่าสนใจแนวโน้มกำไรเติบโตดีกว่าที่บล.เอเชีย เวลท์ คาด โดยผลประกอบการไตรมาส 4/2564 มีแนวโน้มเติบโตเมื่อเทียบจากไตรมาสก่อนเล็กน้อย ปัจจัยหนุนมาจากบริษัท กรีน ลีฟ เคมิคอล จำกัด หนุนรายได้ รวมถึงสถานการณ์ COVID-19 ที่เริ่มคลี่คลาย
ขณะที่ค่าเงินบาทอ่อนค่าและการขาดแคลนตู้คอนเทนเนอร์ยังกดดันอัตรากำไรขั้นต้นให้ลดลงเมื่อเทียบจากปีก่อน แต่ทรงตัวเมื่อเทียบจากไตรมาสก่อน คาดบริษัท กรีน ลีฟ เคมิคอล จำกัด หนุนผลประกอบการให้เติบโตอย่างมีนัยสำคัญในปี 2565 ส่วนธุรกิจ Graphite คาดว่าจะเริ่มรับรู้รายได้ในช่วงครึ่งหลังปี 2565
ทั้งนี้ปรับประมาณการกำไรสุทธิปี 2564-2565 เพิ่มขึ้น 6% และ 10% คงคำแนะนำ “ซื้อ” ให้ราคาเป้าหมายใหม่ในปี 2565 ที่ 5.40 บาท